钦定古今图书集成/理学汇编/学行典/第209卷 > 邹大绩〈子木〉
## 钦定古今图书集成/理学汇编/学行典/第209卷 > 邹大绩〈子木〉

按《馀杭县志》：“邹大绩，字有成，从学阳明，读书至忠孝
节义，辄曰：‘学者学为此，否则不识字人耳’。父鹄病，侍
疾尽瘁。及卒，庐墓风雨不蔽，蛇虎交迹，莫不危之。未
几，虎遁去，大蛇无故死，紫芝生墓右。一本三秀，冬柑
再实。每号泣，鸟鹊群鸣，若相其哀者。有鸠来巢，蜂亦
巢，巾箱蜜蜡流注。尝植园隅，杂枯李，经春枝荣花发”，
乡里以孝感所致，奉旨旌表。子木以母病割股，人称
为“世孝。”